# 4.1. Cada ovella coa súa parella

# Coas mans na fariña

Para poder elixir que facer no programa é importante ter clara a súa estrutura. A continuación tes explicado como vai ser o programa e as súas seccións. Lede entre toda a clase o esquema para comprender mellor como se vai desenvolver.

## 1. Introdución

### Benvida e explicación.

Darase unha benvida ao público, terá unha breve introdución sobre as seccións que ten o programa e as persoas presentadoras.

Para introducir a seguinte sección escoitaremos un dos poemas seleccionados da tarefa da sección 3.1. Miña santiña, miña santasa.

## 2. Microconcurso de falsos amigos entre o galego e o portugués

### Descrición da actividade.

Para comezar a sección primeiro haberá que explicar o que son os falsos amigos e como se vai organizar o microconcurso. Empregarase o recompilado na tarefa 2.1. Ollo piollo/olho vivo. Buscarase a interacción co público e farase unha selección dos gañadores onde se escollerá quen foi o mellor en identificar os falsos amigos.

Para introducir a seguinte sección escoitaremos outro dos poemas seleccionados da tarefa da sección 3.1. Miña santiña, miña santasa.

## 3. Lectura de poemas e descricións

### Selección da mellor lectura.

Primeiro presentarase a sección e despois escoitaranse as lecturas das descricións e dos poemas seleccionados das tarefas 2.4. E como é, O lugar da lectura e Detective Ferruchi. O público escollerá as gañadoras entre elas ao votar pola máis creativa ou ben escrita. Darase a opción ás persoas participantes de falar brevemente sobre o seu texto (descrición ou poema) antes da lectura.

Para introducir a seguinte sección escoitaremos outro dos poemas seleccionados da tarefa da sección 3.1. Miña santiña, miña santasa.

## 4. Concurso de arte

### Concurso de poemas ilustrados e contraportadas de libros.

Presentaranse os participantes que amosarán as súas creacións artísticas ao público (tarefa 2.4. Cartas de memoria). Daráselle a oportunidade ao público de votar por aquelas contraportadas que consideren máis orixinais e interesantes.

Para introducir a seguinte sección escoitaremos outro dos poemas seleccionados da tarefa da sección 3.1. Miña santiña, miña santasa.

## 5. Rolda de lingua

### Actividade sobre os adverbios e as interxeccións.

Primeiro farase a lectura do texto da tarefa 3.2. Conversa de interxeccións. Despois escolleranse os enunciados sacados da tarefa Ei! Sei onde hai máis. O público terá que explicar a información que achega cada interxección.

Para o concurso de adverbios leranse un ou varios textos elixidos dos confeccionados na tarefa da sección 3.3. E se o fas cos adverbios. O público deberá identificar no texto os adverbios e locucións adverbiais.

Para introducir a seguinte sección escoitaremos outro dos poemas seleccionados da tarefa da sección 3.1. Miña santiña, miña santasa.

## 6. Remate do programa

### Agradecementos.

Faranse agradecementos ao público e ás persoas participantes e felicitacións ás persoas gañadoras dos concursos.

Para rematar escoitaremos o último dos poemas seleccionados da tarefa da sección 3.1. Miña santiña, miña santasa.

## 7. Peche

### Final do evento.

Finalizarase o programa co anuncio do final do evento e co convite aos asistentes a seguir participando nas futuras actividades que se organicen.

## Lectura facilitada

Entre toda a clase teredes que elaborar un guión para a presentación do programa e as diferentes seccións:

1. Introdución. Damos a benvida. Dicimos de que vai o programa.
2. Xogo de falsos amigos. Explicamos o xogo. O público participa. Escollemos as persoas gañadoras.
3. Lecturas. Lemos descricións e poemas. O público vota.
4. Traballos creativos. Amosamos debuxos e contraportadas. O público vota.
5. Rolda de lingua. Xogamos con interxeccións e adverbios.
6. Agradecementos. Damos as grazas. Escoitamos o poema.
7. Final. Soa música. Despedímonos.

## Audio

Audio dos apartados 1 a 4

audio/mpeg

Audio dos apartados 5 a 7

audio/mpeg

# A choiar!

Duración: 1/2 sesión. Agrupamento: en grupo / clase

Agora xa coñeces a estrutura do programa. Unha parte fundamental do reto é que cada un de vós teña clara a súa función.

No apartado anterior tes todas as seccións do programa. A partir delas, imos debater o reparto das funcións entre os equipos. Cada grupo será responsable de que o seu traballo saia adiante. Se é necesario, un grupo pode asumir máis dunha función.

## Lectura facilitada

No apartado anterior tes todas as seccións do programa.

Agora debatemos o reparto das funcións entre os equipos.

Cada grupo será responsable do seu traballo.

Se é necesario, un grupo pode asumir máis dunha función.

## Audio

audio/mpeg

## Elaboración do traballo

Unha vez escollidas as funcións de cada grupo toca:

- Debater nos grupos.
- Chegar a acordos.
- Comunicar as decisións á clase.
- Comezar o traballo (recompilación das tarefas precisas para a sección, elaboración do guión da parte que tocou, revisar os equipos de son que se van empregar...).

## Lectura facilitada

Agora toca:

- Debater nos grupos.
- Chegar a acordos.
- Comunicar as decisións á clase.
- Comezar o traballo.

## Audio

audio/mpeg

## Importancia do traballo en equipo

O grao de implicación de cada grupo será clave para o éxito do reto.

Un bo reparto das funcións facilitará o correcto desenvolvemento do programa.

## Eleccións

Estas son as funcións que debemos repartir entre os grupos. Pensade e debatede que grupo pode desenvolver mellor o traballo que precisa cada función.

## Presentación do programa

- Que grupo redactará o texto introdutorio.
- Quen serán as persoas que presenten (unha, dúas…).

## Son

- Que grupo se encargará dos micrófonos.
- Escoller e poñer a música nos momentos axeitados e as gravacións dos poemas.
- Comprobar que todo funcione correctamente.

## Seccións do programa

- Que grupo se encargará de cada unha das seccións.

## Coordinación xeral

- Que grupo dirixirá e controlará todo o proceso.
- Coordinar os grupos para que as seccións teñan unha duración equilibrada.
- Seleccionar e preparar o espazo para o programa.

## Papel do público

- Mentres un grupo non estea desenvolvendo a súa función, actuará como público.
- Parte do programa require atención, respecto e participación como público.

## Lectura facilitada

Presentación

- Un grupo escribe o inicio.
- Decide quen presenta o programa.

Son

- Un grupo leva os micrófonos.
- Pon a música e os poemas.
- Comproba que todo funcione.

Seccións

- Cada sección ten un grupo.

Coordinación

- Un grupo organiza todo.
- Controla os tempos e o espazo.

Público

- Os demais grupos fan de público.
- Escoitan con atención e respecto.

## Audio

audio/mpeg

# A hora da verdade!

Xa co guión traballado e cos ensaios necesarios, toca levar á práctica todo o aprendido neste recurso.

Cando todas as persoas estean na súa posición, comezará o programa. Seguro que aparecerán nervios e que non vai saír todo exactamente como estaba pensado. Non te preocupes. Goza da experiencia e pásao ben. E ao finalizardes, de seguro, estarás feliz co resultado.

## Lectura facilitada

Co guión preparado e cos ensaios feitos, é hora de poñelo en práctica.

Cando todas as persoas estean listas, empezará o programa.
É normal ter nervios e cometer erros.

Non pasa nada.
Goza da experiencia e pásao ben.

Ao final, seguro que estarás contento co resultado.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)