# 4.2. Está ben?

# Fallamos na emisión?

Aquí está a rúbrica de avaliación do reto. Nela tedes as pistas necesarias para saber como o fixestes. Se as ledes con atención e vos axustades a todos os requisitos que se solicitan, acadaredes o Micro de ouro. Veña, estamos no aire!

Rúbrica para avaliar o programa literario.
| 4 Micro de ouro | 3 Boa transmisión | 2 Sinal débil | 1 Fallo de emisión
--- | --- | --- | --- | ---
Calidade dos contidos | Os contidos están moi ben relacionados co traballo feito na clase. Están moi ben escollidas as mellores tarefas. (2) | Os contidos están relacionados co traballo feito na clase pero as tarefas escollidas non son as mellores. (1.5) | Os contidos están relacionados co traballo feito na clase pero as tarefas están mal escollidas. (1) | Os contidos están relacionados co traballo feito na clase pero non se escolleron as tarefas. (0.5)
Variedade e organización das seccións | O programa ten as seccións ben organizadas e diferenciadas (microconcurso, descricións, poemas...). (2) | O programa ten as seccións claras, aínda que algunha podería mellorarse. (1.5) | Non están todas as seccións ou están pouco diferenciadas. (1) | Non hai organización nin seccións claras. (0.5)
Expresión oral e uso da lingua | A expresión oral é clara, fluída e correcta; vocaliza ben e usa un vocabulario axeitado. (2) | A expresión é bastante clara e ten pequenos erros. (1.5) | A expresión é pouco clara e ten bastantes erros. (1) | A expresión é moi deficiente ou difícil de entender. (0.5)
Creatividade e interese do programa | O programa é moi creativo, orixinal e mantén o interese do público. (2) | O programa resulta interesante, aínda que pouco orixinal. (1.5) | O programa é pouco creativo e custa manter o interese. (1) | O programa non resultou nin interesante nin creativo. (0.5)
Traballo en equipo e participación | Todos os membros participaron activamente nas diferentes seccións do programa. (2) | A maioría dos membros participou activamente. (1.5) | Só parte do equipo traballou de forma activa. (1) | Só unha persoa participou de forma activa. (0.5)

Elaboración propia (proxecto cREAgal). Rúbrica para avaliar o programa literario. (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

# Diario de aprendizaxe

Por fin! Chegamos ao final do reto.

É hora de valorar o traballo e reflexionar sobre como foi o proceso.

Gustouche a tarefa que che tocou? Foi máis difícil do que parecía nun primeiro momento?

Despois de todo o proceso, terías escollido outra función dentro do programa?

Abre o teu diario de aprendizaxe e completa as preguntas que aparecen na fase 4.

## Lectura facilitada

Chegamos ao final do reto.

Agora toca pensar no traballo feito.

• Gustouche a tarefa que fixeches?
• Foi difícil ou fácil?
• Escollerías outra tarefa no programa?

Abre o teu diario de aprendizaxe.
Responde as preguntas da fase 4.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)